Norma John
Norma John – Suomijos duetas, kurį sudaro Lasse Piirainen (fortepijonas) ir Leena Tirronen (vokalas). Vokalistė Leena Tirronen 2010 metais užėmė trečią vietą suomiškoje „X Faktoriaus“ laidoje ir tais pačiais metais išleido debiutinį albumą „Leena Ihmemaassa“. Lasse Piirainen yra muzikos prodiuseris, bendradarbiaujantis su garsiais suomių atlikėjais. 2017 metais duetas su daina „Blackbird“ laimėjo nacionalinę atranką ir atstovavo Suomijai „Eurovizijos“ dainų konkurse Kijeve.